《续十虫吟６》
宋代·舒岳祥

虫有水走马，八脚成四蹄。
映日如薸叶，点点水中开。
得食时争嘬，忽然各东西。
天牛非觳觫，水马非駃騠。
形容贵其似，翁舞为醯鸡。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。